Mercado – Cousas de Imeneo\nUnha 25 €, dúas 50 €\nNeste mundo capitalista todo se compra e todo se vende baixo os ditados da lei da oferta e a demanda. E o ser humano non queda á marxe dos ditados desta lei. Nun contexto de crise económica, as ofertas, os “chollos”, os saldos, están á orde do día. Así todos e todas estamos a traballar … Seguir lendo Unha 25 €, dúas 50 € →\ncousasdeimeneo\tDe todo un pouco,Uncategorized\tDeixa un comentario. Abril 9, 2013 1 Minute\nA crise fai estragos tamén ca Igrexa Católica\nA crise está facendo estragos por todas partes; até a igrexa ten problemas de financiamento. Hoxe enterámonos de que a igrexa ven de pedir cartos a empresarios, a través dunha carta, para financiar a viaxe do Papa a Santiago. A igrexa sempre se levou moi ben ca burguesía, e sobre todo cos que cortan o … Seguir lendo A crise fai estragos tamén ca Igrexa Católica →\ncousasdeimeneo\tUncategorized\tDeixa un comentario. Outubro 26, 2010 Marzo 28, 2017 1 Minute\nNon é conspiranoia\nPois aínda que moitos teimen e atribuír á conspiranoia a existencia do Club Bilderberg, este, que as resolucións das súas reunións mantéñense no máis estrito dos segredos, reunirase esta fin de semana na localidade catalá de Sitges.Dicía un amigo meu, que se hai “reunión de pastores, ovella morta”; pois coido que a este selecto club, … Seguir lendo Non é conspiranoia →\ncousasdeimeneo\tUncategorized\t1 Comentario Xuño 3, 2010 0 Minutes\nRevoltas en Haití polo aumento de prezos dos produtos básicos. En Estados Unidos raciónase o arroz para evitar a súa suba.... as causas desta escalada de prezos nos alimentos está no prezo do petróleo, o desvío de cereais para a produción de agro-combustíbeis, a especulación, o incremento do consumo e parece ser que tamén inflúe … Seguir lendo Crise alimentaria →\ncousasdeimeneo\tUncategorized\tDeixa un comentario. Abril 28, 2008 Marzo 28, 2017 1 Minute\nOs bancos: eses incomprendidos\ncousasdeimeneo\tUncategorized\tDeixa un comentario. Setembro 10, 2007\nSeguindo co tema da construción\nSeguindo a recomendación de "carmen", que deixou no comentario do post anterior os datos dunha reportaxe de "30 Minutes", programa de TV3, sobre a fin da "burbulla inmobiliaria", pego a continuación a reportaxe aludida que atopei en Metacafe. Gracias Carmen.\ncousasdeimeneo\tUncategorized\tDeixa un comentario. Setembro 2, 2007 0 Minutes\nA bincha perde aire\nHoxe sae na prensa as seguintes noticias:Fincas Corral pecha a metade das súas oficinas como "axuste" ao sector inmobiliario.O Euribor sobe en agosto até o 4,66% e encarece as hipotecas en 89 euros ao mes.A débeda das familias españolas dispárase e alcanza o 115% da súa renda.Seguramente se estas noticias saíran espaciadas no tempo pasarían … Seguir lendo A bincha perde aire →\ncousasdeimeneo\tUncategorized\t1 Comentario Agosto 30, 2007 1 Minute


Abren xuízo oral contra Jaume Matas polo caso Son Espases\nEuropa Press 13 Marzo 2018 19:23 h.\nJaume-Matas Son-Espases Justicia\nA Fiscalía pide catro anos e medio de cárcere para o expresidente de Baleares\nA titular do Xulgado de Instrución número 3 de Palma, Martina Mora, decretou a apertura de xuízo oral contra o expresidente do Govern, Jaume Matas, polo caso Son Espases. A Fiscalía, polo seu lado, pídelle catro anos e medio de cárcere e 16 de inhabilitación.\nAsí, Matas será xulgado como responsable por indución de dous delitos de prevaricación ou un continuado de prevaricación, un delito de fraude á administración e un delito de malversación de caudais públicos e como autor material de dous delitos de tráfico de influencias no referente á adxudicación das obras de construción do Hospital Son Espases.\nAdemais, tamén se abriu xuízo oral contra a ex consellera de Saúde, Aina Castillo, o ex director xeral do IbSalut Joaquin Sergio Beltran, contra o empresario Jesús Peinado e contra a empresa Global PM Consultores como responsable civil subsidiaria.\nNa resolución, a maxistrada require aos acusados que presten unha fianza solidaria de 29.500 euros, que se non se abona no prazo de 24 horas, procederase ao embargo dos seus bens ata cubrir a suma fixada.\nO xuíz, que substituíu a José Castro na instrución, tras a súa retirada, remitiu a causa á Audiencia Provincial para a súa enjuiciamiento.\nContra a resolución non cabe recurso algún excepto no relativo á situación persoal dos acusados, contra a que se poderá interpor recurso de reforma.\nAsí mesmo, este mércores os acusados están citados para que comparezan a ser notificados e emprazados este mércores. Se non comparecen, deberá facelo o seu representante procesual e entenderase que aceptan a notificación e emprazamento realizado a través da súa representación procesual.\nOs feitos teñen a súa orixe no concurso para a concesión de Son Espases, tramitado polo IbSalut na lexislatura 2003-2007. Aínda que o orzamento inicial dos traballos foi de 635 millóns de euros, o proxecto saíu concurso por 778,4 millóns de euros no ano 2006.\nCATRO ANOS E MEDIO DE CÁRCERE PARA MATAS. Polo seu lado o Ministerio Fiscal, pide 16 anos de inhabilitación para Matas por dous delitos de prevaricación e un total de catro anos e seis meses de cárcere.\nEn concreto, impútalle un delito de fraude (dous anos e seis meses de prisión), dous delitos de tráfico de influencias (un pola contratación de Global PM e outro por intentar adxudicar o concurso a OHL), polos que lle pide un ano de prisión cada un e outro delito de malversación caudais públicos (12 meses multa).\nA Castillo, impútalle dous delitos de prevaricación (pídelle 12 anos de inhabilitación), un delito de fraude (10 meses de prisión), un delito de tráfico de influencias (cinco meses de prision e multa) e, un delito de malversación caudais (cinco meses de multa).\nPara Beltrán, a Fiscalía pide 16 anos de inhabilitación por dous delitos de prevaricación, dous anos de cárcere por un delito de fraude, un ano de cárcere por un delito de trafico de influencias e 12 meses de multa por un delito de malversación.\nRespecto de Peinado, impútaselle un delito de prevaricación (oito anos de inhabilitación), un de fraude polo que se lle pide dous anos de cárcere e un malversación (seis meses multa).


Arrinca a tempada 2020/21 para o Calvo Xiria - Escolas Balonmán Xiria\nArrinca a tempada 2020/21 para o Calvo Xiria\n30 septiembre, 2020 Adrián Dubra\nO Calvo Xiria, inicia a pelexa polo título de liga; o domingo 4 de outubro, ás 12:30 no pavillón das Travesas de Vigo; ante un renovado Forbe Reconquista de Vigo; que a priori pelexará pola permanencia.\nAs dúbidas sobre a disputa da totalidade da competición, nas condicións sanitarias actuais, fai que todos os equipos; indistintamente dos obxectivos de cada un, conten cada partido como finais; e que o principal é sumar partidos por vitorias.\nCada equipo ca súa peculiar casuística, na pretemporada, terá que adaptarse rapidamente ao ritmo da competición. Nesta primeira xornada, a concentración á hora de saír ao partido é fundamental; xa que as ganas e a necesidade social de que o deporte, en especial, o balonmán retome a súa actividade, tanto para afeccionados como para xogadores, fai que desde o quecemento a xornada realícese cunha emoción poucas veces vivida por todos.\nO Calvo Xiria, conta con todos os seus efectivos para este partido, polo que o adestrador Adrián Dubra dará a convocatoria no último adestramento da semana. O Calvo, espera estar a un bo nivel físico que lle permita encarrilar o partido con máximas garantías, e ir aos poucos axustando e coordinando cada fase do xogo.\nEntrada anteriorXa están abertas as inscricións ás Escolas de Verán 2020 e ao Campus de TecnificaciónEntrada siguienteO Calvo Xiria estréase con vitoria na primeira xornada\nO Calvo Xiria máis líder no regreso á competición 19 enero, 2021\nUn Goldie Xiria Carballo Turismo impecable logra a vitoria en Tui 19 enero, 2021\nO Hierros Varela Urbieta debuta con vitoria na Liga de Ouro 17 enero, 2021


A mostra fotográfica 'Os que habitan', de Eva Díez, no Centro Cultural 'Marcos Valcárcel' | Creando Tu Provincia\n29 octubre, 2014 29 octubre, 2014 Redacción CTP\tA mostra fotográfica, Centro Cultural Marcos Valcárcel, Eva Díez, Os que habitan\nA fotógrafa viguesa Eva Díez (1982) inaugura esta tarde, ás 20.15 horas, no Centro Cultural “Marcos Valcárcel” da Deputación de Ourense a exposición “Os que habitan”, enmarcada na sección oficial do “Outono fotográfico” 2014 e na que os espectadores poderán visionar un total de 16 obras de gran formato realizadas con animais tendo como escenario casas abandonadas de Galicia. O acto de presentación da mostra contou coa presenza da artista, acompañada polo vicepresidente da Deputación de Ourense, Rosendo Fernández; o director do “Outono fotográfico”, Xosé Lois Vázquez, e o director do Centro Cultural, Francisco González.\n“Os que habitan”, en palabras de Eva Díez, “é unha exposición que amosa a beleza que aínda podemos extraer das casas abandonadas, uns espazos que agochan vivencias, imaxes e lembranzas doutro tempo que están a medio camiño entre o onírico e o real, e tamén representan o ser interior, a alma”. O feito de incorporar animais como mouchos, bolboretas, caracois, paxaros ou camaleóns nas fotografías “nace da idea de que os animais son a máscara do ser humano e representan a parte máis instintiva del”, explica a creadora. Díez defende que a foto “é de quen a observa”, e afirma que dende o momento no que está exposta “xa non me pertence, porque gústame que o público interactúe coa imaxe e participe dese xogo de simbolismo e proporcións”.\nPola súa banda, Rosendo Fernández destacou a importancia que ten un festival como o “Outono fotográfico” “porque permite traer a Ourense verdadeiras obras mestras de novos creadores, como Eva Díez, e tamén de artistas consolidados, algo para o que poñemos a disposición sen dúbidas o mellor espazo expositivo da provincia de Ourense”.\nXosé Lois Vázquez subliñou que o “Outono fotográfico” conta este ano con 23 exposicións na sección oficial e cun total de 121 mostras que se repartirán por 32 localidades, destacando o aspecto temático desta edición, “que muda o feito de visualizar fotografías dende o mero acto compulsivo a un acto reflexivo, cousa que acontece coa obra de Eva Díez, que se mostra á nosa vista tal cal, sen enganos”.\nFinalmente, Francisco González dixo que esta é a primeiras exposición do “Outono fotográfico” e destacou “a importancia que está a ter a fotografía no ámbito artístico de hoxe en día como expresión plástica e coa chegada de novos creadores para quen o Centro Cultural “Marcos Valcárcel” ofrece o seu espazo por ser eles quen máis necesitan de apoio por estaren no comezo das súas andainas profesionais”.\n← O Carballiño celebra a VII edición da Mostra de Teatro Amador Terras do Orcellón\n‘Ó Pé da rúa’ de J.L. Diz abre o Outono Fotográfico no Barco →


Cando se fala do Camiño de Santiago, adóitase pensar en primeiro lugar no coñecido como Camiño Francés, que a tradición quere que na terra siga a ruta marcada no ceo por un regueiro de estrelas que coñecemos como Vía Láctea.\nEfectivamente, este é o Camiño a Compostela máis transitado na actualidade. Pero non sempre foi así. Nin é o único Camiño.\nPrimeiro foi o Camiño Primitivo que desde Oviedo, por Lugo, chega a Santiago, seguido precisamente polos primeiros peregrinos para non ter que cruzar as terras dominadas polo árabe invasor. Logo, sí se consolidou o Camiño Francés, reconquistados os territorios por onde pasa, como o primeiro Camiño. E por eso, desde 1993, este Camiño está declarado Patrimonio da Humanidade, coa protección e dignificación que tal denominación significa.\nPreténdese agora igual denominación para os Camiños do Norte, dos que dous afectan de xeito moi especial a Galicia: O xa mencionado Camiño Primitivo, e o Camiño do Norte que entrando en Galicia por Ribadeo vai entroncar en Arzúa co Camiño Francés. Son preto de mil cen kilómetros de camiños que levaron a Compostela no decurso dos séculos a millóns de caminantes movidos pola fe.\nA denominación, de conseguirse, suporá unha moi grande obriga para os gobernos nacional e autonómicos involucrados nestes trazados, que na actualidade teñen importantes problemas, chegando as asociacións de Amigos dos Camiños a dicir que en lugar de incluir estas rutas no Patrimonio da Humanidade habería que incluílas na lista de Patrimonio Mundial en perigo.\nA proposta non será presentada polo goberno ata o próximo ano, porque antes ten que ser razoada e documentada, pero sería moi interesante para Galicia e para os Camiños esta declaración, como un punto de partida para valorar e divulgar na súa xusta medida unhas rutas que sempre foron e son de peregrinación, pero teñen tamén un indubitable e importantísimo valor económico e social.


Ribadeando: Unha mirada á pasta\nHai uns días, alguén me fixo chegar unha ligazón a "All of the World’s Money and Markets in One Visualization" (Todos os cartos do mundo e mercados, nunha visión). Coñecía máis ou menos as cifras, pero aínda así ó chegar ó final dos gráficos quedei en shock.\nPresento dúas capturas de pantalla. A primeira, do comezo, representando de xeito aproximado o valor das máis grandes multinacionais e fortunas mundiais, e a segunda, o encabezamento da parte final, que non collería máis que nunhas nove capturas de pantalla seguidas, e que sería a parte de 'derivados', é dicir, cartos sen cartos detrás, pero investidos sobre cartos, sobre cartos, sobre cartos... economía ficticia que representa unha cantidade de cartos moito maior que os cartos que representan cousas 'reais'. O que iso representa son cousas diversas. É que a economía 'real' está devaluada, co que sería importante para poder vivir sen importancia fronte ó montante de artificios. É que o medrar deses artificios fai que se drenen cartos da 'economía real'. É que o control que a xente común podamos ter sobre a economía se achegue aínda máis á nada. É que se siga alimentando a espiral de crecemento desa non economía, representando cada vez menos a economía que manexamos a xente común. E máis...\nOs cadriños representan o mesmo: cada un, 100 000 000 000 de dólares\n... multiplica isto por 9 para ter unha idea...\nNon se se queda claro que é cousa de voltar a mirar para o ser humano, a natureza, a realidade.\n[Nota: os gráficos estaba referido a antes da explosión do valor do bitcoin, que dende aquela pasou a ter unha parte importe no valor total, aínda que nn apareza nos gráficos das imaxes que poño]\nPublicado por Agremon ás 12/09/2017 12:31:00 p.m.


De libros e outros artefactos: O Pacto do Letargo\nEstá Miguelanxo Prado en plena etapa de produción. Isto é algo que nos alegra porque cada un dos libros é un manxar de deuses. Sorprendeunos con ese xoia dedicada aos máis pequenos Amani, un hipopótamo tranquilo que busca a maneira de ser feliz sen molestar aos demais. Agora, aparece a primeira entrega O triscele roubado da triloxía O Pacto do Letargo.\nA humanidade botou a perder a concordia que reinaba no mundo. Ao non poñerse de acordo en que facer con eles, os Puros e Demos selan un acordo (o Pacto do Letargo) polo que van durmir ata que a humanidade lle devolva a harmonía a Gaia, comprendendo o seu erro fatal. Os lugares onde dormen están rexistrados no triscele para que non esperten uns antes que os outros e podan asumir o poder, porque os demos declararon odio eterno aos humanos. Antes de durmir, moitos máxicos pereceron, outros mesturáronse cos humanos dando lugar a mestizos que esqueceron as orixes e outros durmiron á espera desas novas circunstancias.\nEspertaron un puro e un demo, ambos buscan o triscele e de quen o atope primeiro dependerá o futuro non só da humanidade. Coñecerémolos movéndose entre un fada e uns humanos que representan ambos bandos: o da bondade e o da maldade; e tamén veremos o espertar ao mundo máxico dunha moza que non coñecía os seus poderes.\nMagnífica banda deseñada! Por se fora pouco, con esta entrega aparece o Atelier Miguelanxo Prado. Preséntao Retranca da seguinte maneira: "MP abre as portas do seu atelier para mosarnos un percorrido pola súa traxectoria artística e profesional, até descubrir os eu método de traballo, bosquexos e curiosidades técnicas para crear unha novela gráfica". Na pulicación recóllese unha entrevista de Kiko da Silva a Prado arredor do seu proceso de creación o que dá pé para repasar toda a súa obra. E, a modo de lección maxistral, a análise do desenvolvemento da obra seguindo os títulos: O proceso creativo, Da idea ao guións, Deseño de personaxes, Storyboard e debuxo, Rotulación dos textos, Coloreado e arte final, Escaneado e dixitalización. A continuación hai un apartado de Consellos para facer BD, Consellos a autores noveis e o Story board de O triscele roubado. Unha obra imprescindible para amantes do cómic e que fala da xenerosidade do mestre Miguelanxo Prado que tenta transmitir todo o seu saber.\nComo pode verse, Retranca editora, da man de Kiko da Silva, está a ofrecernos obras de calidade.\nPublicado por Pilar Sampedro en 11:51:00


A Fundación Emalcsa presenta a quinta edición do Festigual, unha iniciativa pola inclusión social - Fundación Emalcsa\nA Fundación Emalcsa presenta a quinta edición do Festigual, unha iniciativa pola inclusión social\nPublicado en:\t 8 Novembro, 2021\t Actualizado en:\t 8 Novembro, 2021\t Escrito por:\tBannister 02\tCategorizado en:\tActualidade\nEsta mañá pesentouse a programación da quinta edición do Festigual, unha iniciativa da Fundación Emalcsa, que se celebrará do 9 ao 27 de novembro en distintos puntos da cidade da Coruña.\nNo acto estivo presente Yoya Neira, vicepresidenta da Fundación Emalcsa e concelleira de Igualdade, Benestar Social e Participación, que foi a encargada de presentar os diferentes actos que compoñen esta nova edición do Festigual, ademais de Felipe Alonso, fundador da axencia de fotografía Nós Why Not, e Rebeca Ponte, especialista en artes terapéuticas.\n‘O Festigual é un escaparate impresindible para que todo ese traballo de fondo, de ensaios e procesos creativos que supón calquera actividade artística, se expoña ante o grande público’, afirmou Yoya Neira durante a súa intervención.\nDespois dun 2020 marcado pola pandemia, o Festigual recupera o seu formato habitual con eventos en distintos espazos culturais da cidade e contará cunha ampla programación de actividades na súa edición máis ambiciosa, como obradoiros inclusivos, concertos, teatro ou exposicións, sempre desde un punto de vista inclusivo.\nNesta edición do Festigual participarán compañías de recoñecido prestixio, como a Orquesta Basket Beat de Cataluña ou a Fundación DISA de Canarias. Tamén destaca no cartel a actuación das populares Tanxugueiras, que pechará o programa o sábado 27 cun concerto no Centro Ágora.\nAdemais, o Festigual celebrará a segunda edición do Concurso de Fotografía Inclusiva, cuxa temática é a cultura e as artes inclusivas. Os interesados en participar, poderán enviar as súas pezas ata o 30 de novembro. As fotografías gañadoras da primeira edición do certame estarán expostas na Casa da Auga ata o 4 de decembro.\nDestaca tamén a exposición ‘Unha mirada dende a diversidade’, de Nós Why Not, a primeira axencia de fotografía de personas con discapacidade intelectual. As súas obras estarán colgadas do 14 de novembro ao 3 de decembro en Méndez Núñez, avenida do Porto, praza de Lugo, Primo de Rivera e praza de Ourense.\nA entrada aos diferentes eventos será gratis ata completar aforo e haberá que reservar os billetes enviando un correo electrónico a festigual.coruna@gmail.com.\nConsulta o programa completo de actividades aquí.\nAnterior Entrada A Fundación Emalcsa apoia á cooperativa Mulleres Colleiteiras coa cesión dunha furgoneta a gas\nSeguinte Entrada Comeza a II Edición do Concurso Fotográfico das Artes e a Cultura Inclusivas


Cantares do Brión achegará os sons do Miñor ás festas tradicionais de Mondariz.\nEstás en Canais Axenda Cantares do Brión achegará os sons do Miñor ás festas tradicionais de Mondariz.\nXoves, 30 Xullo 2015 08:45 Redaccion @valminorinfo\nAs voces miñoranas con sede na parroquia de Vincios serán as encargadas de cerrar a primeira noite do XXVIIII Festival da Muiñeira e XXVII Feira de Oficios Artesáns de Mondariz . O coro adianta que no repertorio, se incluirán pezas novas e "algunha sorpresa pensada para a ocasión e para o lugar". A actuación dará comezo ás 22 horas do vindeiro sábado 1 de agosto.\nO dobre evento está organizado polo grupo folclórico local, Cear Castromao. A XXVII Feira de Oficios Artesáns, estará dedicada este ano aos cesteiros. A actividade en Mondariz dará comezo o sábado 1 ás 10:30 da mañá coa inauguración da exposición "O oficio de cesteiro". Sobre as 11:30 actuará a Escola de Gaitas, Pandeireta e Canto "Cear Castromao".\nContinuará ás12 horas con obradoiros para nenos . De 17 a 20 horas se desenvolverán os "Xogos populares xigantes" e finalmente ás 22 horas, Cantares do Brión iniciará o concerto.\nO domingo 2, a feira abrirá a mesma horas, e sobre as 11 horas terá lugar unha serie de demostracións de oficios artesáns. Ás 12 Carlos Barros Fontán "Tango", zapateiro de Mondaríz lerá o pregónl. Sobre as 18 horas dará comezo o XXVIII Festival da Muiñeira.


Os hostaleiros critican as medidas anunciadas pola Xunta: "era lo que nos faltaba para rematarnos" - Canal Rías Baixas\nPONTEVEDRA> Os hostaleiros de Pontevedra, Poio e Marín volven a manifestarse. Nesta ocasión, fixérono nunha caravana que percorreu os tres municipios. O sector asegura que coas medidas que implantará esta fin de semana a Xunta de Galicia non é rendible abrir os seus negocios.\nEste foi o son que se espallou hoxe polos concellos de Pontevedra, Poio e Marín. Os hostaleiros volveron a saír a rúa para manifestar a súa oposición ás medidas antiCovid implantadas e para esixir máis axudas para o sector.\nA Xunta de Galicia anunciou onte o plan de desescalada para este sector. En Pontevedra, Poio e Marín os locais poderán abrir as súas terrazas ao 50% da súa capacidade ata ás 17h e cunha agrupación máxima de 4 persoas. Unhas medidas que foron valoradas así hoxe polos hostaleiros.\nCon estas medidas sobre a mesa e coa súa entrada en vigor esta fin de semana, a pregunta é clave: ides a abrir as portas?\nOs hostaleiros téñeno claro: abrir coas restricións marcadas pola Xunta de Galicia non é rendible. Por iso, a meirande parte deles tomaron a decisión de manter pechas as portas dos seus locais ata que as administracións entendan que eles non son o problema.\nArtigo anteriorGonzalo Caballero asegura que Pontevedra é a gran prexudicada cos orzamentos da Xunta\nSeguinte artigoO Clas Clas 2021 celebrará os 35 anos do trío Guarneri de Praga


Revistas - Roteiros\nA revista “itineris decensis” é unha publicación trimestral que ten por obxetivo a divulgación cultural e a investigación sobre todos os aspectos relacionados cos Camiños de Santiago. A publicación está aberta a todas aquelas persoas que desexen colaborar.\nChegamos a Santiago\nO Camiño de Inverno en 13 etapas\nPasou Almanzor pola Comarca de Deza?\nUn monumento al peregrino del espacio\nDon Ramón María Aller Ulloa, divulgador científico\nO coronairus paraliza os camiños de Santiago\nO Camiño en que esperar\nPeregrina: Marina Otero Neira\nPeregrina: María Ánxeles Granja Rico\nA Igrexa barroca de Donsión\nA Calzada e a Torre de Lalín\nCharla con Damián López Pérez\nPeregrin@s con Daniel Antelo\nPeregrin@s con Jose Antonio Ibáñez\nA Ponte Taboada, Antonio Presas García\nDous espazos hierofánicos, Xoan Carlos García Porral\nEl monasterio de San Martín, Antonio Vidal Neira\nO Camiño…futuro turístico do Deza, Daniel González Alé\nitinerris decensis 1\nDeza, Dous Camiños, un destino.\nO Camiño de Inverno en 14 etapas.\nPresentación guía do Camiño.\nAs ventás mostrador. (J.L. Rodríguez Jácome)\nA discutible “Vía da Prata”. (Antonio Presas)\nDeseño do logo da campaña.


Choiva nas Xornadas de Porco Celta celebradas en Manzaneda\nManzaneda celebrou o primeiro día da novena edición das Xornadas Gastronómicas e de Recuperación do Porco Celta baixo a presenza da choiva que desluciu algunha das actividades e mermou o número de visitantes, respecto a anos anteriores.\nO obxectivo destas xornadas é por en valor esta raza autóctona. Segundo nos contou Juan Hervella, presidente da asociación Porco Celta, a carne do porco celta, “é una carne mais engraxada, cun sabor totalmente distinto ó dos outros porcos”.\nA Asociación Porco Celta foi a organizadora destas xornadas, nas que tamén colaborou o concello de Manzaneda y o Instituto Ourensano de Desenrolo Económico, Inorde. As xornadas comezaron ca matanza dun porco nos arredores do pavillón municipal onde tamén houbo una Mostra de Artesanía, que contou con unha vintena de expositores entre os que se atopaban produtores de queixo, doces, viño e embutidos de Manzaneda así como outros artesáns. O que máis chamou a atención foron os xoguetes doutros tempos feitos de madeira.\nNo xantar púidose desfrutar do porco celta nos restaurantes do pobo. O menú estivo composto por sopa e cocido, coa súa cachucha, lacón, androia, chourizo, patacas, verduras e garabanzos.\nA xornada do sábado completouse con una charla sobre o porco celta impartida por persoal do Inorde e a Asociación Criadores da Raza Porcina Celta, Asoporcel. O día rematou con un obradoiro de escultura en madeira, na que a ferramenta usada foi una motoserra.\nO domingo, continuará a mostra e haberá obradoiros de artesanía e madeira e unha nova edición do Concurso de Cociña, pola tarde sortearase o porco matado hoxe.\nFarmacias y supermercados de O Barco ofertan servicio de compra telefónico\nLa lluvia no aguó la Festa da Freba de Petín


Presentación da nova Guía de setas de Burela e A Mariña | A Mariña Xa!\n36 minutos Máis dun cento de postos participarán no mercado semanal de Burela\n47 minutos Primeiras declaracións sobre a decisión de Alcoa San Cibrao\n3 Xuñ 2019 A Mariña, Actualidade, Burela A Mariña, Actualidade, Burela\nA autora desta publicación, a bióloga e membro da Sociedade Micolóxica Lucus, Mª Cristina García-Echave Puente, plasma nesta guía a gran variedade micolóxica da Mariña lucense. Neste rigoroso manual, a autora recolle ata 164 especies de cogomelos, comestibles e tóxicos, clasificados coas súas características morfolóxicas. O 90 % dos cogomelos desta guía pódense atopar en toda a provincia.\nVidal Baamonde subliñou que “esta nova guía de cogomelos da Sociedade Micolóxica Lucus pon en valor a biodiversidade da nosa provincia e a súa riqueza micolóxica. Trátase dun manual moi útil para aqueles afeccionados ao mundo dos cogomelos xa que recolle máis de 150 especies diferentes, comestibles e tóxicas, que se poden atopar, non só na Mariña Lucense, senón tamén en practicamente toda a provincia.”\nOs asistentes ao acto de presentación recibiron como agasallo un exemplar desta publicación. Os 500 exemplares editados nesta primeira tirada serán distribuídos entre outras entidades micolóxicas e naturalistas, bibliotecas e entidades públicas.\nA Sociedade Micolóxica Lucus dedícase ao estudio, promoción e divulgación da micoloxía e a defensa da natureza e do medio natural desenvolvendo cada ano un extenso e variado programa de actividades na provincia.\nEtiquetas A MariñaburelaDeputaciónGuía de setas de Burela e A MariñaSetas\nAnterior Os peiraos autonómicos da mariña incrementan o tráfico de madeira en bruto\nSeguinte Óscar Rodríguez agradece as actuacións de mellora no albergue xuvenil de Area


Número 174 - 11 de febreiro de 2013\nPrepárase a convocatoria de folga nas universidades galegas o 25 e 26 de febreiro\nComo vos dixemos en comunicacións anteriores os Orzamentos do ano 2013 contemplan novos recortes económicos para o persoal das Universidades. No proxectos establécese que este recorte será dun 5% pero non establece o mecanismo concreto para executar esa nova tesoirada.\nUnhas declaracións intolerables\nO primeiro que hai que preguntarse é si están os empresarios en condicións, coa que está caendo, de facer calquera reclamación e de dar leccións de laboriosidade, moralidade…, claramente non. Co seu ex presidente (o da CEOE), Gerardo Díaz Ferrán, no cárcere por corrupto, que daba leccións de como saír da crise mentres el non pagaba as súas débedas, arruinaba ás súas empresas e despedía miles de traballadores (ou sexa, un delincuente), confírmase que deberían estar caladiños.\nO Comité de Empresa da tvg denuncia manipulación informativa\nO Comité de Empresa da TVG denuncia unha vez máis a manipulación que padecen os informativos da canle pública e alertan sobre as presións e as intervencións sobre o seu traballo que están a recibir a cotío os e as profesionais do medio.\nSANIDADE PÚBLICA - FERROL\nA Plataforma pola Defensa da Sanidade Pública de Ferrol na súa sesión Plenaria celebrada onte luns día 4 de Febreiro, logo de analizar a situación sanitaria da Área de Ferrol, os orzamentos da Xunta de Galicia e as listas de espera acordou o calendario de mobilizacións.\nA CORUÑA E FERROL - PARO\nImponse a solución neoliberal, O paro afoga Ferrol e A Coruña\nO mes de xaneiro trae, unha vez máis, malas noticias. O paro bate marcas nas dúas cidades e nas súas respectivas comarcas. As políticas neoliberais dos gobernos central e autonómico, ao ditado da troika e dos intereses do gran capital especulativo e parasitario, seguen castigando á clase traballadora co desemprego masivo, que segue crecendo mes tras mes.\nAdmitida a trámite polo Tribunal Constitucional a demanda da OID contra as taxas xudiciais\nO Tribunal Constitucional admitiu a trámite a demanda que presentou a Organización Impulsora de Discapacitados (OID) contra a nova Lei de Taxas que deu a coñecer o Goberno central. O recurso de amparo presentouse polo equipo xurídico da OID o 20 de novembro pasado.\nUNHA CRISE DE MÚLTIPLES DIMENSIÓNS - Jérome Duval\nBeneficios e bonus para uns poucos, paro e redución de salarios para moitos outros\nOs que esperen un cambio de política por parte dos nosos gobernos socio-liberais ou neoliberais a soldo das grandes institucións financeiras, dos mercados e das grandes empresas van sentirse decepcionados.\nCHUAC - URXENCIAS\nColapso no servizo de urxencias\nPeriodicamente os profesionais de urxencias do CHUAC denuncian colapso no servizo. Os recortes tanto de persoal como de servizos non son alleos a esta circunstancia. Desta vez vótase a culpa ao reponte nas infeccións respiratorias, o certo é que esta situación cada vez é máis frecuente sen que a dirección do centro aplique as medidas necesarias.\nO PP faise un 11-M\nO trauma no PP polas xornadas que seguiron aos atentados do 11-M non está curado, e de cando en vez aparéceselles o fantasma daqueles días. " Veñen a por nós, é outro 11-M! ", escóndense baixo a cama algúns no PP e arredores mediáticos estes días a conta do Barcenasgate. Os ingredientes serían hoxe os mesmos que entón: manipulación informativa, Rubalcaba, convocatorias fronte á sede do partido, linchamento moral. E o obxectivo, unha vez máis, varrelos do mapa.\nASINA POLA UNIVERSIDADE PÚBLICA\nDeteñan a deterioración das universidades e a investigación públicas\nAs actuais políticas de redución do gasto público en educación e investigación, de aumento dos prezos das matrículas e redución de bolsas, e de fomento da privatización da xestión universitaria están a supoñer a vertixinosa e inxustificada deterioración das Universidades Públicas e os Organismos Públicos de Investigación. Todo iso socava o acceso á educación e o coñecemento en igualdade de condicións, a calidade no ensino e investigación e a autonomía universitaria, o que implica hipotecar non só o desenvolvemento do país senón a mesma democracia.\nCUT-Coruña prepara o novo curso político\nNa asemblea comarcal da Coruña levamos a cabo dúas xuntanzas no que vai de ano co obxectivo de darlle un pulo á nosa Central na comarca.\nSTOP DESAFIUZAMENTOS - PAH\nVideos da comparecencia de Ada Colau no Congreso dos Deputados\nComparecencia de Ana Colau ante o Congreso para denunciar a estafa xeneralizada das hipotecas que sumiu na pobreza e a desprotección a centos de miles de cidadáns. E a mafia bancaria alentada e apoiada por todos os gobernos correspondentes.\nASOCIACIÓN DE ECONOMÍA SOCIAL "BRIANTE"\nOfertas de emprego correspondentes ao mes de Febreiro\nA Asociación de Economía Social "Briante" é unha asociación sen ánimo de lucro que fomenta a imnovación social dende unha metodoloxía solidaria, participativa e cooperativa.\nAs empresas aproveitan a reforma para saltarse os convenios\nAs sucesivas reformas laborais tanto do PSOE como a de fai un ano de Mariano Rajoy e a timorata resposta dos sindicatos maioritarios provocaron un cambio substancial no marco das relacións laborais diminuíndo a forza dos traballadores nas negociacións dos convenios colectivos, ás que as empresas chegan con duras esixencias, centradas sobre todo na flexibilización, aumento das xornadas e rebaixas salariais. Saben que poden lanzar o órdago, porque a alternativa que nomeadamente poñen enriba da mesa son os despedimentos.\nOs inspectores de Facenda piden investigar a amnistía fiscal\nA Organización Profesional de Inspectores de Facenda do Estado (IHE) presentou unha petición formal á Axencia Tributaria, con data do 6 de febreiro de 2013, para que lles deixen investigar os contribuíntes que se acolleron á chamada amnistía fiscal e para que este procedemento se inclúa no plan de control tributario de 2013 que ten que facer público o organismo.\nA Xunta dá o paso para recorrer contra as sentenzas contrarias ao decreto do plurilingüismo\nA Consellería de Cultura e Educación ultima o recurso contra as sentenzas do decreto. O primeiro paso deuno ao se constituír parte no Tribunal Supremo, como paso preceptivo para presentar un recurso de casación.\nCORRUPT SCRIPT NOVA TIPOGRAFÍA EN HONOR A BÁRCENAS\nRAJOY NEGA TER RECIBIDO DIÑEIRO NEGRO, E É VERDADE\nAQUÍ NON PASARÍA\nA NOVA IMAXE DO PP\nNON TODO VAN SER SOBRES, HAI MÁIS CORRUPCIÓN\nNúmero anterior 29/01/2013


O buque "Hespérides" iniciará o xoves una inspección geotectónica na zona onde se afundiu o "Prestige" | Consumer\nO buque “Hespérides” iniciará o xoves una inspección geotectónica na zona onde se afundiu o “Prestige”\nContribuirá a establecer as condicións técnicas de seguridade dos traballos de extracción\nData de publicación: Luns, 16deXuñode2003\nO buque oceanográfico “Hespérides” iniciará o vindeiro xoves una avaliación geotectónica da zona onde se atopan os restos do “Prestige”, segundo informou a Comisión de Seguimento.\nEsta iniciativa forma parte dos traballos previos á neutralización do pecio e ten como principal obxectivo obter maior información sobre os fondos mariños. Os resultados das investigacións que se van a levar a cabo na zona contribuirán a establecer as condicións técnicas de seguridade dos traballos de extracción que desenvolva Repsol a próxima primavera, sinalou a Comisión. As actuacións a bordo do “Hespérides” estarán coordinadas polo Instituto de Ciencias do Mar.\nEstas accións inclúense dentro do Plan de Intervención Científica (PIC) do “Prestige” aprobado polo Goberno paira estudar e mitigar os efectos ocasionados polo naufraxio do petroleiro. En concreto, a próxima semana comezarán os traballos de avaliación dos fondos e subfondos mariños paira caracterizar a morfología, sedimentos, tipos de fondos, estruturas tectónicas, migración de fluídos e propiedades físicas, geoquímicas e geotécnicas.\nAdemais, preténdese discernir si existe algún tipo de contaminación por fuel nas profundidades, e, no seu caso, definir os procesos actuantes en devandita zona ao obxecto de valorar o seu impacto ambiental.\nEn agosto, o “Hespérides” desenvolverá una segunda campaña na zona do afundimento centrada no estudo da sismicidad rexional da marxe continental de Galicia. Este estudo determinará, co maior detalle posible, a estabilidade do noiro e zonas próximas á zona do afundimento.\nPaira iso, xa se instalou una rede de medición en terra, que abarca a zona comprendida entre Ferrol e Vila Nova de Gaia, en Portugal. Os datos da medición en terra completaranse cos que extraia o “Hespérides” en mar até obter una conclusión máis precisa.\nHespérides-gl hundimiento-gl Prestige


Arranca en febreiro a cuarta edición do Coworking de Monforte – EnComún\n•O prazo de inscrición está aberto ata finais de xaneiro •A convocatoria está aberta para calquer persoa que teña pensado un proxecto empresarial\nImaxe de arquivo dunha edición anterior do Coworking de Monforte. Arquivo EC\nO recinto de Expolemos acollerá, a partir de febreiro, unha nova edición do Coworking Ribeira Sacra. Esta iniciativa, resultado da colaboración entre a Escola de Organización Industrial (EOI) e o IGAPE, ofrece de balde asesoramento e apoio integral aos emprendedores, para que poñan a andar os seus proxectos.\nCADA PROXECTO ESTARÁ GUIADO POR UN MENTOR\nNo espazo Coworking, os participantes dispoñen de aulas e zonas de reunión nas que terá lugar o proceso formativo, e nas que poderán recibir o asesoramento dun mentor para validar e arrancar cada proxecto.\nA cuarta edición do Coworking Ribeira Sacra en Monforte, que ofrece unha vintena de prazas, desenvolverase ata finais do mes de xuño.\nTOMÉ: “MOI BOA OPORTUNIDADE PARA IMPULSAR PROXECTOS NA ZONA”\nDende o Consistorio, o alcalde, José Tomé, animou aos monfortinos e aos veciños da comarca a inscribirse. “A aceleradora de empresas vai ser unha moi boa oportunidade para impulsar novos proxectos na zona”. O rexedor salientou que “neste momento, precisamos máis que nunca ideas que permitan xerar postos de traballo”.\nAs persoas interesadas poden inscribirse a través do enlace https://www.eoi.es/es/espacios-coworking/monforte-de-lemos-4a-edicion. Tamén se pode obter información e facer a inscrición na oficina da axente de desenvolvemento local do Concello de Monforte, situada nas Casitas da Compañía.•\nNoticia Anterior Previous post: A xestión municipal de Deporte de Monforte 2018, en datos\nSiguiente Noticia Next post: Medio Rural renovou 23,13 hectáreas de pastos en Folgoso do Courel


MULLER-ÁRBORE: marzo 2014\nANA MENDIETA (Parte VI)\nA importancia da muller-deusa é tamén patente na obra do ano 1972 en Iowa, onde realizou unha performance titulada Feathers on a Woman, na que a unha muller encheulle o corpo enteiro de plumas e o único que deixou sen cubrir foi o seu sexo, para que se soubera que esta “nova criatura” era de sexo feminino.\nPerformance "Feathers of a woman".1972\nE si analizamos o resto das Rupestrian Sculptures chama a atención o feito de que Guabancex (Deusa do Vento), Iyare (Deusa Nai) e Itiba Cachubaba (A Vella Nai Sangue) sexan as tres deusas que se representen prostradas. Guabancex (Deusa do Vento) aparece co corpo marcado polo que poderían ser puntas de estaca.\nGuacar (Nuestra Menstruación) Escultura rupestra.Cova das escadas de Jaruco. 1981\nItiba Cahubaba (Ensangrentada nai vella) Escultura rupestre. Cova das escadas de Jaruco. 1981\nGuabancex.Escultura rupestre. Cova das escadas de Jaruco. 1981\nEsta imaxe de Guabancex recórdanos á instalación que Mendieta realizou en febreiro de 1976 nun espazo alternativo en Greene Street the Nova York titulada “Enterro do Náñigo”. Nesta obra, Mendieta utilizou a silueta do seu corpo deitado cos brazos levantados chamada a árbore da vida.\nA árbore da vida é unha forma dunha deusa benévola que simboliza a transmutación do divino no humano. Mendieta trazou o contorno da árbore da vida con corenta e sete veas negras, como as que se usan nas cerimonias de vudú e maxia negra. Na obra de Mendieta cravar estacas no corpo dun xacente é unha forma de representar a morte pero, á vez, é un xeito de dar vida, de axudar a sacar todas as enerxías negativas que quedan nese corpo, unha forma de espiación, de salvación a través do sufrimento, da cerimonia, do sacrificio e do rito.\nEnterro do Ñáñigo.1976\nAs obras escultóricas de principios dos anos oitenta, “Esculturas rupestres” (1981) lembrannos a pezas arqueolóxicas de civilizacións perdidas, que para Mendieta son unha crítica a pretensión de hexemonía política, tecnolóxica e cultural dos EEUU en Latinoamérica. Podemos afirmar que malia a presenza de iconicidad (tallado e pintura suxiren un corpo feminino), a obra de Mendieta se autentica a través da condición de símbolo, que é sempre unha categoría que nos apunta a algo xeral, nunca é singular. A simboloxía presente no corpo feminino tallado por Mendieta non representa un corpo en particular (non se limita en representar o corpo de cada deidad), pode representar a todas e a calquera muller, pode revelar unha historia maior. No recoñecemento do territorio dos signos no traballo de Mendieta podemos afirmar que hai unha carga simbólica persoal que remite á propia historia da artista, a súa individualidade, o seu temperamento, ao mesmo tempo que retracta un traxecto da historia dunha cultura primitiva. Mendieta volve aos seus antepasados, ao arcaico, ao principio. Retorna ao seu país natal e establece unha conexión cos seus antepasados.\nDeusa do vento. 1981\nSemi-circular tree trunk.1984\nA arte de Mendieta foi un rito compensatorio da súa escisión persoal, unha solución imaxinaria a súa ansia imposible de afirmación mediante o regreso, en términos étnicos, freudianos, sociais e políticos. A sensación de perda, a adaptación forzosa a un novo medio cultural e lingüístico, marcárona para sempre. Nunca superou os traumas, ao extremo de chegar a dicir que só tiña dúas opcións: “ser unha criminal ou unha artista”. Si examinamos a traxectoria do seu traballo, vemos que a arte foi para Ana un medio de compensar o seu desgarramiento interior, de sublimar unha obsesión. Debido as súas experiencias, Mendieta vivía unha identidade moi particular que se revela na súa arte, unha identidade fragmentada, descentrada, heterogénea, propia de alguén que non pertence a ningún lugar.\nAna Mendieta faleceu o 8 de septiembro de 1985 en Nova Yorke debido a unha caída desde o seu apartamento no andar 34 de Greenwich Village.\nInformación sobre a artista:\nPublicado por Paula Mariño en 1:26 No hay comentarios:\nA técnica do ACRÍLICO no proxecto de Perfeccionamento I\nNo segundo trimestre de Perfeccionamento I, abordamos o proxecto educativo a partir do estudo do acrílico en obras de ABSTRACCIÓN EXPRESIVA E LÍRICA. A través da realización de moitos bocetos en distintos soportes, experimentamos co acrílico con técnicas que lle son propias a este estilo pictórico: tinxido do lenzo, dripping, esgrafiado, decalcomanía, frottage, impasto, pincel seco, goteo.\nA ABSTRACCIÓN EXPRESIVA, ten unha serie de características:\n-Subxetividade e espontáneidade\n-Métodos de creación impulsivos e improvisados\n-Expresividade no emprego dos elementos visuais\n-Capacidade sensitiva e expresiva da factura materiais artísticos\n-Composición asistemática e desestructura.\nO alumnado a partir do emprego das técnicas e tendo en conta estas carácterísticas realizou estas pezas.\nPublicado por Paula Mariño en 4:01 No hay comentarios:\nFACES DO PAÍS, Conferencia na Biblioteca da EMAO\nO martes 18 de marzo, tivo lugar na biblioteca da EMAO, a conferencia FACES DO PAÍS, O RETRATO EN GALICIA 1890-1950. O profesor de Lingua e Literatura Galegas e licenciado en Xeografía e Historia, sección Historia da Arte, Xose Carlos L. Bernárdez, que ao mesmo tempo é ensaísta de temas literarios e artísticos e ten comisariadas varias exposicións sobre arte, foi o encargado de falarnos da evolución cara a modernidade do retrato galego. Na sala, ateigada de público, o conferenciante falounos deste xénero canónico da arte, o retrato, que articula nunha imaxe pictórica o que é propio do individuo e aquilo que pertence ao seu medio de apariencias.\nO crítico falou tamén da importancia destes artistas galegos que viaxan e estudian fóra de Galicia e que aportan certa innovación transformando a pintura na estilística e no uso. Para Bernárdez, estas innovacións están provocadas polo emprego da fotografía como elemento de retrato, pois na pintura, o retrato constituía un elemento que resaltaba o status social a partir da individualización. Na conferencia faláronse de artistas decimonónicos como Sotomayor, que tiña dúas liñas de actuación: unha aristocrática e outra costumista, aínda que dun xeito idealizado; da Xeración Doente e de artistas como Corredoira ou Castelao, que a comezos do século XX, empregaron a autorrepresentación e a estética e claves simbolistas para desenvolver o seu traballo.\n“Os Novos”, según Bernárdez, xogaron tamén un importante papel na nova percepción do país a través de cadros de tema costumista pero no que o idealismo xa non está presente, mentres que outros artistas de entreguerras empregaron, como Maruja Mallo, a autorrepresentación a partir da fotografía. Para outros artistas como Laxeiro, Granell ou Seoane a obxectualización da figura e a disolución da imaxe no retrato a partir do disfraz, está moi presente na primeira metada do século XX. O profesor Bernárdez salientou así a pluralidade de propostas e posturas formais, desde o retrato inscrito en correntes clasicistas e rexionalistas, até o emprego do mesmo como transmisor da mensaxe plástica que en ocasións posúe tamén contido social.\nUnha conferencia pois, moi interesante que contou cun numeroso público entre os que se atopaban asemade un nutrido grupo do alumnado de Pintura, e na que estiveron presentes tamén alumnos e alumnas dos obradoiros de Debuxo, Serigrafía e Escultura en talla.\nUn luxazo. Moitas grazas Carlos.\nPublicado por Paula Mariño en 7:21 No hay comentarios:\nPINTURA AUTOMÁTICA nos cursos de Iniciación de PINTURA (Parte II)\nPROCESO de PINTURA AUTOMÁTICA\nA partir dun debuxo a lápiz, realizamos logo diversos bocetos en pequeño formato e distintos papeis, para pasar despois un deles a un formato máis grande en cartón. Este traballo é moi interesante, non só para formalizar exercicios de composición, senon tamén para reflexionar sobre as posibilidades que ten a técnica do pastel en distintos soportes.\nDeixovos unhas fotos do alumnado traballando e varias obras rematadas.\nFOTOS DE OBRAS DE PASTEL SOBRE CARTÓN\nPublicado por Paula Mariño en 5:12 No hay comentarios:\nA técnica do ACRÍLICO no proxecto de Perfeccioname...\nPINTURA AUTOMÁTICA nos cursos de Iniciación de PIN...\nPINTURA AUTOMÁTICA, nos cursos de Iniciación de PI...\nLOW COST, mostra na sala do BBVA, en VIGO.\nPERFORMANCE no Entroido na aula de Pintura


Caracola Tola: febrero 2019\nSONS DE ROSALÍA\nA Caracola Tola convidounos hoxe a pasar un recreo diferente. A Biblioteca trasladouse á entrada do cole. Tivemos unha actividade de recitado de poemas de Rosalía de Castro levada a cabo polo Equipo de Biblio. Para acompañar tan bonito momento, deleitounos Ángela con música ambiente en directo co seu contrabaixo.\nDespois de escoitar os poemas recitados, tivemos un agasallo moi especial: os poemas en diferentes cores para que queden no noso recordo e pensamento.....coma os sentimentos expresados nos versos da nosa querida Rosalía.\nAquí está o video de SONS DE ROSALÍA:\nMural realizado por tódolos alumn@s do cole: BURACOS NA ALMA.\nPublicado por caracolatola en 13:12 No hay comentarios:\nXa temos unha selección das mellores obras da nosa querida Rosalía de Castro. Busca o recuncho na Biblio de Caracola Tola e desfruta dunha das mellores autoras da nosa terra.\nPublicado por caracolatola en 14:01 No hay comentarios:\nAquí están as novidades do mes de febreiro. Títulos como: "El valle de los dragones IV", "Pipi mediaslongas embarca", "Cazar un bosque, pescar un mar","Pepita es especial"....\nAdemáis, unha gran selección de clásicos en lingua inglesa.\nPásate pola Biblio!\nPublicado por caracolatola en 4:44 No hay comentarios:\nO concurso de Adivi-Patio xa rematou...Agora estamos co reconto para averiguar os gañadores....\nQuenes serán os afortunados?\nPublicado por caracolatola en 4:32 No hay comentarios:\nNa hora semanal da Biblioteca, os rapaces de 4º puideron desfrutar de dous libros de realidade aumentada coas aplicacións nas tabletas.\nUnha experiencia alucinante cos dinosaurios e o sistema solar.\nPublicado por caracolatola en 3:46 No hay comentarios:\nOs recreos na Biblio son divertidos: preparamos murais, participamos no concurso Adivi-Patio, ordenamos os libros nos andeis e facemos préstamos e devolucións de libros. Os axudantes de 5º e 6º aprenden a utilizar o programa Meiga para prestar os libros os compañeiros do cole.\nAdemais...descubrimos tódalas novidades do mundo dos libros.\nPublicado por caracolatola en 3:33 No hay comentarios:


Inicio/Última hora/Activos unha ducia de incendios na provincia, entre eles o de Sabuguido e 3 no concello de Manzaneda\nNova xornada marcada polo lume na provincia de Ourense que, segundo os últimos datos da Consellería do Medio Rural, rexistra unha ducia de incendios activos que superan as 20 hectáreas, entre eles o de Sabuguido (Vilariño de Conso) onde se decretada como medida preventiva, a Situación 2, pero desactivábase na mañá deste 15 de setembro.\nEste lume leva queimadas unhas 2.000 hectáreas. Esta medición é provisional ata que se parametrice a superficie final afectada. Adeamais este lume continúa activo, desde as 02,22 horas do domingo, e segundo as últimas estimacións afecta unhas 2.000 hectáreas. Para o seu control lévanse mobilizado 16 axentes, 29 brigadas, 13 motobombas, 4 pas, 14 helicópteros e 9 avións. Tamén colaboraron efectivos da Unidade Militar de Emerxencias (UME).\nNa noite do 14 de setembro o conselleiro do Medio Rural, José González, visitaba esta zona e manifestaba que “entendo a preocupación da veciñanza, pero son días complicados, por iso pido, rogo a maior comprensión para tratar de paliar os efectos dos incendios. Temos que pensar nos nosos montes, pero cando hai afectación de aldeas, ese é o noso obxectivo fundamental, aí temos que traballar e defender”.\nPara o conselleiro do Medio Rural está clara a intencionalidade da maior parte destes incendios que afectan á provincia de Ourense. “Moitos deles foron provocados no monte o sábado, houbo tamén varios con diferentes focos e ademais, o que comenta a xente do servizo é que boa parte destes lumes iniciáronse en zonas onde se sabía que o co vento ían provocar danos importantes. Polo tanto, temos esa intencionalidade acreditada. Temos que acabar entre todos con esta lacra”.\nActivo desde as 5:32 h. do luns un lume no concello de Manzaneda, parroquia de Cernado, que afecta provisionalmente unhas 450 hectáreas de superficie. No seu control levan traballado 1 técnico, 3 axentes, 6 brigadas e 4 motobombas.\nTamén permanece activo desde as 2:40 h. de onte outro lume neste concello, na parroquia de Paradela, ao que se lle uniu un terceiro rexistrado na parroquia de San Martiño, “o que evidencia a clara intencionalidade nos lumes deste concello”, indica Medio Rural.\nEntre os dous suman unha superficie provisional dunhas 400 hectáreas. No lugar están traballando 1 técnico, 8 axentes, 24 brigadas, 15 motobombas, 2 avións e 3 helicópteros.\nDende as 19:40 h. do sábado permanece activo o lume do municipio ourensán de Lobios, parroquia de Río Caldo, que afecta o Parque Natural da Baixa Limia-Serra do Xurés. Segundo as últimas estimacións, este incendio afecta unhas 2.000 hectáreas. Para a súa extinción mobilizáronse ata o de agora 1 técnico, 18 axentes, 42 brigadas, 22 motobombas, 1 pa, 11 helicópteros e 5 avións. Tamén colaboraron efectivos da Unidade Militar de Emerxencias (UME).\nEstá activo desde as 16:07 h. do domingo un lume na parroquia de Queixa, concello de Chandrexa de Queixa, e que afecta provisionalmente unha superficie dunhas 500 hectáreas. Para a súa extinción mobilizáronse ata o de agora 1 técnico, 5 axentes, 14 brigadas, 6 motobombas, 2 pas e 3 helicópteros.\nPermanece activo o lume rexistrado no municipio ourensán de Rairiz de Veiga, parroquia de Sabariz, tras comezar ás 13:44 h. do domingo. Segundo as últimas estimacións, afecta unhas 300 hectáreas. Para a súa extinción mobilizáronse 17 axentes, 29 brigadas, 24 motobombas, 2 pas e 9 avións. Tamén colaboraron efectivos da Unidade Militar de Emerxencias (UME).\nSegue activo, desde as 1:04 h. do luns, o lume do concello ourensán de Vilardevós, parroquia de Vilar de Cervo. Segundo as últimas estimacións, a superficie afectada é dunhas 350 hectáreas. No seu control participaron ata o momento 17 axentes, 24 brigadas, 20 motobombas, 4 pas e 8 helicópteros.\nActivo dende as 12:24 h. de onte un lume procedente de Zamora que, segundo as primeiras estimacións, afecta unhas 400 hectáreas do concello ourensán da Mezquita, parroquia de Cádavos. Para a súa extinción lévanse mobilizado ata o de agora 5 axentes, 11 brigadas, 7 motobombas, 2 pas e 2 helicópteros.\nSegue activo desde as 20:29 h. do sábado o incendio do municipio ourensán de Laza, parroquia de Camba, e que afecta arredor de 60 hectáreas, segundo as últimas estimacións provisionais. Para a súa extinción mobilizáronse ata o de agora 5 axentes, 15 brigadas, 3 motobombas, 3 pas e 4 avións.\nActivo dende as 21:20 h. do luns un lume no municipio ourensán de Montederramo, parroquia de Gabín, que segundo as primeiras estimacións rolda as 30 hectáreas. Para o seu control lévanse mobilizado 6 axentes, 10 brigadas, 8 motobombas, 1 avión e 3 helicópteros.\nIncendios estabilizados os incendios de Vilar de Barrio, A Gudiña e Muíños\nEstabilizado, dende as 19,35 h. de onte, o lume rexistrado no concello ourensán de Vilar de Barrio, parroquia de Rebordechau. De acordo coas últimas estimacións provisionais, afecta unha superficie de arredor de 700 hectáreas. Para o seu control mobilizáronse polo de agora 13 axentes, 34 brigadas, 17 motobombas, 2 pas, 11 helicópteros e 14 avións.\nEstabilizado ás 10:23 h. de onte o lume que se rexistraba ás 20:47 h. do sábado no concello ourensán da Gudiña, parroquia de Pentes. As últimas estimacións provisionais indican que rolda as 150 hectáreas de superficie afectada. Para o seu control mobilizáronse polo de agora 1 técnico, 8 axentes, 18 brigadas, 12 motobombas, 1 pa e 3 helicópteros.\nEstabilizado dende as 21h. de onte o lume do municipio ourensán de Muíños, parroquia de Requiás, que afecta o Parque Natural da Baixa Limia-Serra do Xurés. Este incendio iniciouse en dous focos diferentes e simultáneos, o que dá idea de clara intencionalidade. De acordo coas últimas estimacións, afecta unha superficie de 9 hectáreas. Polo de agora, para o seu control lévanse mobilizado 2 axentes, 6 brigadas, 4 motobombas e 3 helicópteros.\nControlados os incendios de Trives, Maceda e Ribas de Sil\nControlado dende as 2:01 h. desta madrugada un lume que se iniciou onte no concello ourensán da Pobra de Trives, parroquia de Pena Petada, e que afecta unhas 50 hectáreas provisionais. No seu control levan traballado ata o momento 2 axentes, 2 brigadas, 2 motobombas e 1 helicóptero.\nNeste concello quedaron controlados ás 17:47 h. do luns os dous lumes que se iniciaron simultaneamente na parroquia de Castro de Escuadro ás 15,04 h. do domingo, o que indica unha clara intencionalidade. Entre os dous afectan unha superficie aproximada de 130 hectáreas. Para o control destes dous lumes mobilizáronse ata o momento 10 axentes, 13 brigadas, 10 motobombas e 3 pas.\nControlado desde as 22:34 h. de onte o incendio rexistrado no municipio lugués de Ribas de Sil, parroquia de Peites. Este lume iniciábase ás 1:44 h. desta madrugada en 4 focos simultáneos, o que evidencia tamén a intencionalidade neste caso. Segundo as primeiras estimacións, afecta unha superficie de máis de 60 hectáreas. No seu control levan traballado 4 axentes, 23 brigadas, 12 motobombas, 1 pa e 1 helicóptero.\nA Mezquita cernado chandrexa de queixa Cualedro incendios Manzaneda Ourense Paradela provincia Sabuguido san martiño Trive vilariño de conso


Sábado, 08 Marzo 2014 01:46 Pablo Vaamonde\nO Servizo Galego de Saúde (Sergas) ten, para o ano 2014, un orzamento de 3.326 millóns de euros, que é case 400 millóns máis baixo que en 2010. As externalizacións e os concertos con centros privados aumentaron de forma extraordinaria; representan xa preto do 50% do presuposto total xunto co gasto en farmacia e material sanitario, que segue a ser moi elevado (1335 millóns de euros). O descenso orzamentario afecta sobre todo ao gasto en persoal (pola destrucción de prazas e a reducción salarial, descende un 14% respecto a 2010 e representa o 44% do total). Con tanto gasto comprometido para a actividade privatizada e a factura das farmacias, o Sergas só dispón do 5% do presuposto para todo o demáis (obras, dotación, equipamento, funcionamento etc.), a todas luces insuficiente. Os actuais gobernantes levaron a situación a tal extremo que o Sergas ten cegada toda posibilidade de investimento e mellora, situación terrible para calquera organización que queira ser punteira.\nCon esta táctica o PP entregou xa a mans privadas parcelas moi amplias dos centros sanitarios: o servizo de ambulancias, as telecomunicacións do Sergas, o almacenamento e suministro de material, o mantemento dos equipos sanitarios, a historia clínica (Ianus) e a receita electrónica, a central de chamadas (que presta un servizo penoso), a alta tecnoloxía etc. Agora pretenden privatizar os servizos de esterilización de todos os centros sanitarios de Galicia, unha decisión de alto risco e que pode deixar sen traballo a preto de douscentos profesionais. O citado documento, que cómpre ler polo miudo, revela cales son as empresas beneficiadas polas privatizacións, sinala os numerosos conflitos de interese existentes nas decisións políticas e destapa o papel cómplice das empresas consultoras neste acelerado proceso privatizador, e os seus vínculos co entorno do partido gobernante.


ENTREGA DE DIPLOMAS ÁS ALUMNAS DOS CURSOS DE CULTURA BÁSICA E ORGANIZACIÓN E XESTIÓN FAMILIAR\nNarón, 4 de Xullo de 2008.- A Concelleira de Maiores e Igualdade de Narón, Mª del Carmen Espada, entregou hoxe no Concello os diplomas acreditativos ás 48 mulleres que participaron durante este ano nos cursos de Cultura Básica (30 asistentes) e Organización e Xestión Familiar (18 asistentes), promovidos polo goberno municipal dende fai 16 anos.\nA Responsable da área sinalou a enorme satisfacción que supón para o Concello o poder dar unha formación complementaria a estas mulleres, que moitas veces por circunstancias personais ou familiares non tiveron a oportunidade de aprender anteriormente. Tamén o Alcalde, Xoán Gato, sumouse ó acto no que a alumna de maior idade leeu un poema agradecendo á profesora dos cursos e ó Concello de Narón a labor de formación que presta a este colectivo social.\nO Rexedor destacou a importancia destos cursos “nos que dende o ano 1992 non só se ensina ás mulleres a ler, senón tamén a saber interpretar a realidade a través dos medios de comunicación, por exemplo, para poder ter unha visión o máis ampla posible do mundo no que vivimos”, dixo. Xoán Gato recalcou ademáis que “os que somos maiores temos que estar reciclándonos constantemente, sobre todo pola sociedade tan avanzada na que vivimos, especialmente no tocante ás novas tecnoloxías”, concluíu.


libros arquivos - Esplanadi\nTipo de proxecto: libros\nErkka Mykkänen Tres fins do mundo é unha especie de descrición da realidade que nos arrodea feita a partir da deconstrución e a redución ao absurdo. Os relatos breves que compoñen o libro relaciónanse entre eles non só a través dalgún personaxe ou escenario recorrente, senón sobre todo por unha especial concepción do fantástico que […]\nMarisha Rasi-Koskinen As historias dos protagonistas, Julia e Jan, semellan discorrer de xeito independente. Ela emprende unha fuxida en coche cos seus pais, el é enviado a un campamento de supervivencia en Laponia. Porén, as súas vidas están unidas a través das lembranzas dunha casa de madeira, dun caderno cheo de palabras, números e debuxos, […]\nEmma Puikkonen 1980, Lech Wałęsa, traballador dun estaleiro en Gdańsk, Polonia, lidera unha revolta contra o poder estabelecido. 1990, coa caída do Muro de Berlín, unha anciá reencóntrase coa súa familia logo de décadas de separación. 1996, Fadumo, unha inmigrante somalí, sobrevive na afastada Suecia para sacar adiante a súa filla pequena. 2027, nun mundo […]\nRoman Schatz Cando pensamos en Finlandia seguro que nos vén á cabeza a neve, o sol de media noite, a sauna, Papá Noel e un sistema educativo pioneiro en moitos aspectos. Porén, que é o que sabemos realmente deste estraño país dacabalo entre a antiga Unión Soviética e a Europa capitalista? Roman Schatz proponnos neste […]\nAleksis Kivi Cando herdan a granxa familiar, os sete irmáns non queren oír falar de traballar e pagar impostos coma todo o mundo, nin moito menos aprender a ler. Así que os mozos deciden escapar do modo de vida que lles intentan impoñer na vila e bótanse ó monte, onde vivirán numerosas aventuras, construirán unha […]\nPasi Ilmari Jääskeläinen A quen non lle pasou que o que promete ser un día perfecto acaba por se tornar nun pesadelo? Isto precisamente é o que lle acontece a Kaarna, director da área de urbanismo do municipio de Marrasvirta. Precisamente o día da festa grande da súa vila, cando vai pronunciar un discurso ante […]